**2018. évi beszámoló**

**Magyar Tourette-szindróma Egyesület**

**Weboldalunk üzemeltetésére, domain bérlésre 10.500Ft-ot költöttünk.**

**Banki, könyvelési és egyéb költségeink: 42.617 Ft**

**Tagsági kártyát indítottunk, hogy az Egyesületbe lépő érintettek, hozzátartozóik rendelkezhessenek fizikailag is valamivel, ami előnyt jelenthet számukra a jövőben.** Az ehhez kapcsolódó kedvezményrendszer, a felhasználási lehetőségek kidolgozása és bővítése a következő év egyik legnagyobb feladata lesz. A tagsági kártya összes költsége 2018-ban **19.939Ft** volt.

**Az Egyesület vezetése is frissült, megújult.** Szülői- és Ifjúsági Tagozatot indítottunk, amivel szintén a családokat és a fiatalokat szeretnénk támogatni, összekovácsolni.

**Számos fórumon, felületen megjelentünk, törekedve arra, hogy a lehető legszélesebb körben adjunk hírt a Tourette-szindrómával kapcsolatban, többek közt előadásokat tartottunk az Elte Fejlődés- és Klinikai Gyermekpszichológiai Tanszékén. Emellett televíziós és rádiós műsorokban beszéltünk a Tourette-szindrómáról.**

Partnereket kerestünk és keresünk a jövőben is, azért, hogy mi magunk is információhoz juthassunk a Tourette-el és a Tourette-et sok esetben kísérő tünetekkel, betegségekkel kapcsolatban. A legfontosabb kapcsolatfelvétel **az ADHD Alapítvány vezetőségével 2018. őszén történt.**

**2018. december 2.-án rendeztük meg az évvégi nagy családi eseményünket, a Mikulás Ünnepséget. Közel 50 fő vett részt az eseményen.** Az esemény költségei (terembérlés, eszközök, ajándékcsomagok, vendégek étel- italfogyasztásának biztosítása): **68.471Ft** volt.

Bevételeink tagsági díjakból (105.000Ft) és adományokból (53.000Ft) származtak, illetve érkezett 48.003Ft adó 1% hozzájárulás.

Budapest, 2019.03.01